དེ་ཡང་ཕྱི་ལོ་༢༠༡༨ཟླ་༨ཚེས་༣ཉིན་ལ་དྭགས་ཞི་བའི་ཚལ་ཕོ་བྲང་ཐང་ཆེན་དུ།སྤྱི་ནོར་༧གོང་ས་སྐྱབས་མགོན་ཆེན་པོ་མཆོག་ལ་ལ་དྭགས་ནང་པའི་ཆོས་ཚོགས་དང་དགོན་ཚོགས་ཐུན་མོང་ནས་གསོལ་སྟོན་ཟབ་རྒྱས་ཤིག་བཤམ་ཞིང་།སྤྱི་ནོར་༧གོང་ས་༧སྐྱབས་མགོན་ཆེན་པོ་མཆོག་གིས་ད་རེས་ལ་དྭགས་ཁུལ་གྱི་ས་ཁུལ་ཁག་ནང་༧ཞབས་སོར་འཁོད་གནང་མཛད་ཏེ་ས་གནས་ལ་དྭགས་མི་མང་ཙམ་མ་ཟད།དེའི་ཁུལ་གྱི་ཁ་ཆེ་མི་མང་ཚོས་ཀྱང་ཧ་ཅང་གི་སེམས་ཚོར་ཆེན་པོས་ཕེབས་བསུ་གུས་བཀུར་ཞུས་པར་མགོན་པོ་གང་ཉིད་ཐུགས་དགྱེས་ཚོར་ཆེན་པོ་བྱུང་བ་དང་།མ་འོངས་དེའི་ཁུལ་དུ་༧ཞབས་སོར་འཁོད་གནང་མཛད་རྒྱུའི་ཐུགས་དགོངས་ཡོད་ཀྱང་སྐུ་ངལ་མང་ཙམ་གསོ་གནང་ཆེད་ཡིན་པ་སོགས་བཀའ་གནང་འདུག